text: অনুষ্কা মানচন্দা (জন্মঃ ১১ ফেব্রুয়ারি ১৯৮৪) হচ্ছেন একজন ভারতীয় গায়িকা, মডেল, অভিনেত্রী, সাবেক ভিজে (মিডিয়া ব্যক্তিত্ব)। তিনি মেয়েদের ইন্ডিপপ গ্রুপ 'ভিভা'র সদস্য ছিলেন এবং এর মাধ্যমে তিনি খ্যাতি পেয়েছিলেন। অনুষ্কা টেলিভিশন রিয়্যালিটি শো 'ঝলক দিখলাজা'তে অংশ নিয়েছিলেন।
  
  কর্মজীবন
  ২০০৪ সালে মুক্তিপ্রাপ্ত তামিল চলচ্চিত্র মনমদনতে অনুষ্কা সর্বপ্রথম প্লেব্যাক গায়িকা হিসেবে আত্মপ্রকাশ করেন, ঐ চলচ্চিত্রটিতে তিনি 'ও মাহিরে' গান গেয়েছিলেন যুবন শঙ্কর রাজার সঙ্গীত পরিচালনাতে। এরপর তিনি যুবন শঙ্করের সুর করা বেশ কয়েকটি তামিল চলচ্চিত্রে গান গেয়েছিলেন। ২০০৬ সালে তিনি হিন্দি চলচ্চিত্রে গান গাওয়ার সুযোগ পান, বিশাল-শেখরের সঙ্গীত পরিচালনায় গোলমাল চলচ্চিত্রে গান গান তিনি। এরপর তিনি অনু মালিক, সেলিম-সোলায়মান, প্রীতম চক্রবর্তী এবং শঙ্কর-এহসান-লয়ের পরিচালনা করা সঙ্গীতে গান গাওয়ার সুযোগ পেয়েছিলেন। ২০১০ সালের হিন্দি চলচ্চিত্র দুলহা মিল গয়াতে অনুষ্কা একটি ছোটো চরিত্রে অভিনয় করেছিলেন, চলচ্চিত্রটির জন্য তিনি তিনটি গানও গেয়েছিলেন। ২০১০ সালে এম টিভিতে পালসার স্টান্ট ম্যানিয়া নামক রিয়্যালিটি শোতে এসেছিলেন।
  
  তিনি রোমানিয়ান পপ সিঙ্গার এ্যাকসেন্টএ আই এ্যাম সরি গানে আবির্ভূত হয়েছিলেন। এছাড়াও আরো পশ্চিমা গানে তিনি কণ্ঠ দেওয়া সহ অভিনয় করার সুযোগ পেয়েছেন।
  
  বলিউডে তার একটি সফল কর্মজীবনের ইতিহাস তৈরি হয়ে গিয়েছে; ২০১১ সালের অভিষেক বচ্চন, বিপাশা বসু এবং রানা দগ্‌গুবাটি অভিনীত চলচ্চিত্র দম মারো দম (২০১১) চলচ্চিত্রে তিনি টাইটেল গান গেয়ে বেশ প্রশংসা কুড়ান। গোলমাল ৩ চলচ্চিত্রে আপনা হার দিন এ্যাসে জিও এবং গেম (২০১১) চলচ্চিত্রের ম্যানে ইউ কাভি সোচা না থা গান গেয়ে জনপ্রিয়তা পান। ২০১৩ সালে তিনি ১৯৯১ সালের একটি হিট গানের রিমিক্স গান (কবিতা কৃষ্ণমূর্তির গাওয়া চালবাজ চলচ্চিত্রের গান) না জানে কাহা সে আয়া হে, যেটাতে নীরাজ শ্রীধরও গান। গানটি গেয়ে অনুষ্কা অনেক জনপ্রিয়তা পান। গানটি ২০১৩ সালের হিন্দি চলচ্চিত্র আই, মি অউর ম্যায়তে স্থান পায় যেটাতে জন আব্রাহাম, চিত্রাঙ্গদা সিং এবং প্রাচী দেশাই অভিনয় করেছিলেন।
  
  তথ্যসূত্র
  
  বহিঃসংযোগ
  
   
   
  
  বিষয়শ্রেণী:ভারতীয় টেলিভিশন ব্যক্তিত্ব
  বিষয়শ্রেণী:ভারতীয় মডেল
  বিষয়শ্রেণী:ভারতীয় অভিনেত্রী
  বিষয়শ্রেণী:১৯৮৪-এ জন্ম
  বিষয়শ্রেণী:দিল্লির সঙ্গীতশিল্পী
  বিষয়শ্রেণী:বলিউডের নেপথ্য সঙ্গীতশিল্পী
  বিষয়শ্রেণী:ফিয়ার ফ্যাক্টর: খাত্রোঁ কে খিলাড়ি-এ অংশগ্রহণকারী
  বিষয়শ্রেণী:ভারতীয় পপ গায়িকা
title: অনুষ্কা মানচন্দা